Diari Oficial de la Generalitat Valenciana


Sumari del DOGV 5402, del 05-12-2006 (2006/13654)

RESOLUCIÓ de 30 d'octubre de 2006, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Cogeneración RWE Alcan, SL, per a la construcció d'una central de cogeneració en el terme municipal d'Alzira, província de València. (ATREGI/2005/439/46).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5402

Data del DOGV
:   05-12-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13965


Organisme emissor
:   Conselleria d'Infraestructures i Transport

Tipus de document
:   Resolució

RESOLUCIÓ de 30 d'octubre de 2006, de la Direcció General d'Energia, per la qual s'atorga autorització administrativa i aprovació del projecte d'execució a l'empresa Cogeneración RWE Alcan, SL, per a la construcció d'una central de cogeneració en el terme municipal d'Alzira, província de València. (ATREGI/2005/439/46). [2006/13172]  
Vist l'expedient amb referència ATREGI/2005/439/46 incoat pel Servici Territorial d'Energia de València, a instància de l'empresa Cogeneración RWE Alcan, SL, amb domicili a l'efecte de notificacions en el carrer d'Astúries, núm. 22-1r-1a de València, relatiu a la sol·licitud de 7 de març de 2006 sobre l'autorització administrativa i aprovació de projecte d'execució firmat per l'enginyer industrial Sr. Juan Broseta Carrasco i visat per la demarcació de València del Col·legi d'Enginyers Industrials de la Comunitat Valenciana el 13 de desembre de 2005, per a la construcció d'una central de cogeneració en el polígon industrial La Fraca, en la CV-50 (carretera Tavernes-Llíria) km 18,2, en el terme municipal d'Alzira, província de València.  
Resultant que de conformitat amb el que establixen el Decret 88/2005, de 29 d'abril, pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat i la Llei 2/1989, de 3 de març, sobre impacte ambiental, es va sotmetre a informació pública la petició efectuada, i es van publicar els corresponents anuncis en el Butlletí Oficial de la Província de València, de 10 de juny de 2006, i en el Diari Oficial de la Generalitat, de 21 de juny de 2006.  
Segons consta en l'expedient remés no han sigut presentades al·legacions a la petició efectuada.  
Resultant que, amb data 28 de setembre de 2006, la directora general de Gestió del Medi Natural de la Conselleria de Territori i Habitatge va dictar Declaració d'Impacte Ambiental, i va estimar acceptable, només als efectes ambientals, el projecte d'activitat de central de cogeneració amb turbina de gas i recuperació de gasos de fuga per a generació de vapor, oli tèrmic i aigua calenta, promogut per Cogeneración RWE Alcan, SL, en el terme municipal d'Alzira, amb les condicions que en la part resolutiva de la present autorització s'exposaran.  
Resultant que el Servici Territorial d'Energia de València, encarregat de la instrucció de l'expedient de sol·licitud, n'ha emés un informe favorable.  
Resultant que la central de Cogeneración RWE Alcan, SL, està acollida al Règim Especial d'Instal·lacions de Producció d'Energia Elèctrica, segons Resolució d'esta Direcció General de 23 de febrer de 2005 i número provisional 981, modificada mitjançant una Resolució de 22 de setembre de 2005 per canvi de titularitat a favor de l'empresa peticionària i es troba inclosa en el grup a.1.1 d'acord amb el que establix l'article 2n del Reial Decret 436/2004, de 12 de març (BOE 27.03.04).  
Resultant que, d'acord amb la sol·licitud i el projecte presentat, la finalitat que es perseguix amb la construcció d'esta instal·lació és la de cogeneració i recuperació de gasos per a generació de vapor, oli tèrmic i aigua calenta.  
Considerant que la sol·licitud ha complit els tràmits establits en el Reial Decret 436/2004, de 12 de març, pel qual s'establix la metodologia per a l'actualització i sistematització del règim jurídic i econòmic de l'activitat de producció d'energia elèctrica en règim especial i en el Decret 88/2005, de 29 d'abril, del Consell de la Generalitat pel qual s'establixen els procediments d'autorització d'instal·lacions de producció, transport i distribució d'energia elèctrica que són competència de la Generalitat Valenciana.  
Considerant que esta Direcció General d'Energia és competent per a resoldre la present resolució d'acord amb l'article 16 del Decret 182/2004 d'1 d'octubre, del Consell de la Generalitat, pel qual s'aprova el Reglament Orgànic i Funcional de la Conselleria d'Infraestructures i Transport.  
Esta Direcció General d'Energia resol  
Primer  
Atorgar autorització administrativa a l'empresa Cogeneración RWE Alcan, SL, per a la construcció d'una central de cogeneració en el polígon industrial La Fraca, en la CV-50 (carretera Tavernes-Llíria), km 18,2, en el terme municipal d'Alzira, província de València i les característiques principals de la qual són les següents:  
. Un turbogenerador de gas natural.  
. Una caldera de recuperació de gasos de combustió per a oli tèrmic.  
. Una caldera de recuperació de gasos de combustió de vapor d'aigua.  
. Una caldera de recuperació de gasos de combustió per a producció d'aigua calenta.  
. Dos màquines refrigeradores d'absorció.  
. Instal·lació elèctrica per a l'elevació de tensió i interconnexió amb la xarxa elèctrica de 20 kV.  
La turbina té una potència de 5.499 kW que és subministrada per un turbogenerador que utilitza com a combustible gas natural. L'energia elèctrica es produïx en un alternador síncron de potència nominal 6.750 kVA al nivell de tensió 6,3 kV i connectat a un transformador de 7.000 kVA de relació 6,3/20 kV.  
. Pressupost: 3.103.070,86 euros.  
La present autorització s'atorga sense perjuí i independentment de les concessions, llicències i autoritzacions que siguen necessàries, d'acord amb altres disposicions que siguen aplicables i, en especial, les relatives a l'ordenació del territori i al medi ambient.  
Segon  
Aprovar el projecte d'execució firmat per l'enginyer industrial Sr. Juan Broseta Carrasco i visat per la demarcació de València del Col·legi d'Enginyers Industrials de la Comunitat Valenciana amb data 13 de desembre de 2005, i sotmetre'l a les condicions següents:  
1. Les obres hauran de realitzar-se d'acord amb el projecte presentat.  
2. El termini d'execució de l'obra serà de sis mesos des de la notificació de la present resolució. Abans de l'acabament del termini esmentat, l'empresa autoritzada podrà sol·licitar la seua ampliació per mitjà de sol·licitud motivada davant d'esta Direcció General d'Energia.  
3. El titular de la instal·lació notificarà per escrit al Servici Territorial d'Energia de València el començament dels treballs per a efectuar-ne les inspeccions, en cas de considerar-ho convenient.  
4. El titular informarà de l'acabament de les obres al Servici Territorial d'Energia de València i adjuntarà un certificat tècnic de direcció i final d'obra subscrit per tècnic facultatiu competent en què acredite que és conforme als reglaments tècnics en la matèria, segons s'establix en la normativa vigent per als projectes d'instal·lacions elèctriques i visat pel Col·legi Oficial corresponent.  
5. L'administració deixarà sense efecte la present resolució en qualsevol moment en el cas que s'observe l'incompliment de les condicions imposades per esta. En estos supòsits, l'administració, amb l'oportú expedient previ, acordarà l'anul·lació de l'autorització amb totes les conseqüències d'orde administratiu i civil que es deriven, segons les disposicions legals vigents.  
6. Condicions d'orde mediambiental arreplegades en la Declaració d'Impacte de 28 de setembre de 2006 de la directora general de Gestió del Medi Natural de la Conselleria de Territori i Habitatge.  
1. Els residus perillosos generats s'emmagatzemaran en una zona coberta amb solera impermeable, i es disposaran cubetes de seguretat de retenció en la zona d'emmagatzemament d'olis usats el volum de la qual siga com a mínim el de l'envàs més gran o el 10% del total (la major d'ambdós quantitats).  
2. El titular de la instal·lació estarà obligat a remetre a la Direcció General de Qualitat Ambiental l'informe de situació especificat en el Reial Decret 9/2005, de 14 de gener, pel qual s'establix la relació d'activitats potencialment contaminants del sòl i els criteris estàndards per a la declaració de sòls contaminats.  
3. A la posada en marxa de la instal·lació, i de forma periòdica, haurà de realitzar-se la preceptiva auditoria acústica, a l'efecte de comprovar el compliment dels nivells sonors establits.  
4. Es procedirà al mesurament anual de les emissions a l'atmosfera dels gasos de fuga de la instal·lació, que hauran de complir els següents límits, referits a condicions normals de pressió i temperatura (1 atm i 0º C) al 15% de O2 i en base seca: CO menor a 625 mg/Nm3, NOx (mesurat com a NO2) menor a 1.000 mg/Nm3, opacitat no superior a 1 en l'escala de Ringelman.  
5. Qualsevol modificació o ampliació del projecte presentat, així com si es detectara algun impacte ambiental no previst en l'Estudi d'Impacte Ambiental hauran de ser comunicats a la Direcció General de Gestió del Medi Natural de la Conselleria de Territori i Habitatge que establirà, si procedix, l'aplicació de noves mesures correctores.  
6. D'acord amb l'article 4 del AMJ 0861/1986, de 28 de juny, modificat per la Llei 9/2006, de 28 d'abril, el promotor haurà de comunicar a l'òrgan ambiental (per escrit), amb la suficient antelació, la data de començament de l'execució del projecte.  
La present resolució no és definitiva en via administrativa i en contra podrà interposar-se recurs d'alçada davant del secretari autonòmic d'Infraestructures en el termini d'un mes, comptador des de l'endemà de la seua notificació, d'acord amb el que establix l'article 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
València, 30 d'octubre de 2006.. El director general d'Energia: Antonio Cejalvo Lapeña.